
Αριθμ.33680 (1) 

Επιχορήγηση Νέων Ελευθέρων Επαγγελματιών, Απεξαρ- 
τημένων και Αποφυλακισμένων ατόμων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως συ¬ 
μπληρώθηκε με το άρθρο 3, παρ. 1 του Ν. 1545/85 «Εθνι¬ 
κό Σύστημα προστασίας από την ανεργία» και τροποποι¬ 
ήθηκε με το άρθρο 6 του Ν. 1836/89 «Προώθηση της α- 
πασόλησης και της επαγγελματικής κατάρτισης και 
άλλες διατάξεις». 

2. Τις διατάξεις του άρθρου 32 του Ν. 1892/90 «Για τον 
εκσυγχρ ονισμό και την ανάπτυξη και άλλες διατάξεις» κα¬ 
θώς καιτο άρθρο6του Ν. 2434/96. 

3. Την υπ’ αριθ. 1451/30/21.7.98 απόφαση του Δ.Σ. του 
ΟΑΕΔ (αριθ. συνεδρίασης 30/21.7.98) που μας υποβλή¬ 
θηκε με το υπ’ αριθ. Β114012/27.7.98 έγγραφό του, απο¬ 
φασίζουμε: 

Καταρτίζουμε πρόγραμμα επιχορήγησης Νέων Ελευ¬ 
θέρων Επαγγελματιών Απεξαρτημένων και Αποφυλακι¬ 
σμένων Ατόμων έτους 1998 ως εξής: 


Καταρτίζουμε πρόγραμμα επιχορήγησης 60 Νέων Ελευ¬ 
θέρων Επαγγελματιών, το οποίο διορθώνεται ως εξής: 

- ΥΠΟΠΡΟΓΡΑΜΜΑ Α' Αφορά την επιχορήγηση 35 Νέ¬ 
ων Ελευθέρων Επαγγελματιών, Απεξαρτημένων από το¬ 
πικές ή άλλες ουσίες ατόμων, ηλικίας από 18 εως 64 ετών. 

- ΥΠΟΠΡΟΓΡΑΜΜΑ Β' Αφορά την επιχορήγηση 25 Νέ¬ 
ων Ελεύθερων Επαγγελματιών, Αποφυλακισμένων, ατό¬ 
μων, ηλικίας από 18 έως 64 ετών. 

2. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε Ελεύθερο Επαγ- 
γελματία που υπάγεται στο πρόγραμμα αυτό, καθορίζε¬ 
ται σε είκοσι τέσσερις (24) μήνες από την ημερομηνία έκ¬ 
δοσης της σχετικής εγκριτικής απόφασης. 

3. ΠΟΣΟ ΕΠΙΧΟΡΗΓΗΣΗΣ 

Τ ο ποσό της βασικής επιχορήγησης για τα άτομα που ε¬ 
ντάσσονται στο πρόγραμμα αυτό ορίζεται σε ένα εκα¬ 
τομμύριο εξακόσιες χιλιάδες (1.600.000) δρχ. για τον 
πρώτο χρόνο και ένα εκατομμύριο διακόσιες χιλιάδες 
(1.200.000) δρχ. για το δεύτερο χρόνο. 

Το βασικό ποσό της επιχορήγησης για κάθε ΝΕΕ που ε¬ 
ντάσσεται στο πρόγραμμα αυτό προσαυξάνεται με: 
α) 200.000 δρχ, εάν ο ΝΕΕ είναι γυναίκα 
β) 300.000 δρχ., εάν ο ΝΕΕ κατοικεί σε απομακρυσμένη 
ορεινή και νησιωτική περιοχή 
γ) 300.000 δρχ., εάν ο ΝΕΕ είναι άνω των 45 ετών και 
δ) 300.000 δρχ., εάν έχει ποσοστό αναπηρίας άνω του 
60% 

Ο ΝΕΕ μπορεί να κάνει χρήση μέχρι δύο των παραπάνω 
περιπτώσεων προσαύξησης, άσχετα αν συντρέχουν πε¬ 
ρισσότερες των δύο ανωτέρων προϋποθέσεων. 

Το ποσό της προσαύξησης χορηγείται τον πρώτο χρό¬ 
νο της επιχορήγησης. 

Γιατον πρώτο χρόνο, από το ποσό που δικαιούται να λά¬ 
βει ο ΝΕΕ, προκαταβάλλονται οι οκτακόσιες χιλιάδες 
(800.000) δρχ., μετά την έκδοση της σχετικής εγκριτικής 
απόφασης της αρμόδιας υπηρεσίας του ΟΑΕΔ. 

Το υπόλοιπο ποσό καταβάλλεται σε τέσσερις (4) ισόπο¬ 
σες τριμηνιαίες δόσεις. 

Για τον δεύτερο χρόνο το ποσό του ενός εκατομμυρίου 
διακοσίων χιλιάδων (1.200.000) δρχ. καταβάλλεται σε 
τέσσερις (4) ισόποσες τριμηνιαίες δόσεις. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 
Απαραίτητες προϋποθέσεις υπαγωγής στο πρόγραμμα 

είναι: 

α) Ο Νέος Ελεύθερος Επαγγελματίας να ανήκει σε κά¬ 
ποια από τις προαναφερόμενες ομάδες (Απεξαρτημένοι - 
Αποφυλακισμένοι) και να μην είχε επιχείρηση μέσα στην 
τελευταία διετία πριν από την ημερομηνία υποβολής της 
αίτησης υπαγωγής του στο πρόγραμμα, καθώς επίσης να 
μην έχει επιχορηγηθεί στο παρελθόν από το πρόγραμμα 
Νέων Ελεύθερων Επαγγελματιών. 

β) Να έχει ο ΝΕΕτην ελληνική υπηκοότητα ή την υπηκο¬ 
ότητα κράτους-μέλους της Ε.Ε. ή να είναι Έλληνας ομο¬ 
γενής που να απασχολείται νόμιμα στη χώρα και η επιχεί¬ 
ρηση να εδρεύει και να λειτουργεί στην Ελλάδα. 

γ) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.1.1998 και έπειτα. 

δ) Η απασχόληση του ΝΕΕ πρέπει να είναι πλήρης και 
αποκλειστική και να παρευρίσκεται αυτοπροσώπως στην 
επιχείρηση κατά τους τακτικούς ή έκτακτους ελέγχους 
του αρμόδιου οργάνου. 

Ειδικά για τους ΝΕΕ των οποίωντο αντικείμενο δραστη¬ 
ριότητας της επιχείρησης τους υποχρεώνει σε εξωτερι¬ 
κή εργασία, οι έλεγχοι των αρμοδίων οργάνων θα γίνονται 
μετά από συνεννόηση με τον ΝΕΕ 
ε) Το οικογενειακό εισοδημάτων εγγάμων ή το ατομικό 
των αγάμων να είναι μικρότερο των έξι εκατομμυρίων 
(6.000.000) δρχ. ή τριών εκατομμυρίων (3.000.000) δρχ. 
αντίστοιχα. 

Για τους άγαμους που συντηρούνται από τους γονείς 
τους, το οικογενειακό εισόδημα δεν πρέπει να υπερβαίνει 
τα έξι εκατομμύρια (6.000.000) δρχ. 

στ) Οι κάτω των 25 ετών άρρενες να έχουν εκπληρώσει 
τις στρατιωτικές τους υποχρεώσεις ή να έχουν νόμιμα α¬ 
παλλαγεί από αυτές. Εξαιρούνται της παραγράφου αυ¬ 
τής οι έγγαμοι, εφ'όσον η σύζυγός τους δεν εργάζεται. 

ζ) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 20 - 6 - 
1999. 

5. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν είναι δυνατή η υπαγωγή στα προγράμματα αυτά: 
α) Των πλανοδίων επιχειρήσεων (πχπλασιέ, γυρολόγοι 
κ.α.) καθώς και των εποχιακών επιχειρήσεων. 

β) Των κέντρων διασκέδασης, λεσχών και κάθε είδους 
μπάρ. 

γ) Όλων των επιχειρήσεων που λειτουργούν αποκλει¬ 
στικά και μόνο βραδυνές ώρες. 

δ) Των φροντιστηρίων γενικά, των ιδιωτικών εκπαιδευτι¬ 
κών ιδρυμάτων, των εργαστηρίων ή κέντρων ελευθέρων 
σπουδών. 

ε) Των Ανωνύμων Εταιρειών 

στ) Των επιχειρήσεων εκείνων που λειτουργούν στον ί¬ 
διο χώρο που λειτουργούσαν επιχειρήσεις με το ίδιο αντι¬ 
κείμενο εργασιών μέσα στο τελευταίο εξάμηνο, πριν την 
έναρξη επιτηδεύματος του νέου επαγγελματία. 

6. ΥΠΑΓΩΓΗ ΣΤΟ ΠΡΟΓΡΑΜΜΑ ΕΤΑΙΡΙΩΝ 

α) Σε περίπτωση που οι Νέοι Ελεύθεροι Επαγγελματίες 
δημιουργούν εταιρικές επιχειρήσεις με τη μορφή ΟΕ, ΕΕ, 
ΕΠΕ, Συνεταιρισμών ή Αστικών Εταιρειών, μη κερδοσκο¬ 
πικού χαρακτήρα ή Κοινοπραξιών, θα μπορούν να υπά¬ 
γονται στο πρόγραμμα χωρίς αριθμητικό περιορισμό, εφ 
όσον: 

- Προσκομίσουν καταστατικό σύστασης της Εταιρείας 
ή Συνεταιρισμών ή Κοινοπραξιών 

- Απασχολούνται με πλήρη και αποκλειστική απασχόλη¬ 
ση στην επιχείρηση. 


β) Σε περίπτωση υποβολής αίτησης νέας ετερόρρυθ¬ 
μης εταιρείας (ΕΕ) είναι δυνατή η επιχορήγηση μόνο για 
τους ομόρρυθμους εταίρους. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Γ ια να υπαχθεί στο πρόγραμμα αυτό Νέος Ελεύθερος 
Επαγγελματίας, πρέπει να υποβάλλει στο Γ ραφείο Εργα¬ 
σίας Ειδικών Κοινωνικών Ομάδων για το Νομό Αττικής 
(πλην Τ.Υ. ΟΑΕΔ Μεγάρων, Ελευσίνας και Λαυρίου) και 
τους Νομούς Θεσ/νίκης, Μαγνησίας, Αχαίας, Ηρακλείου 
και Λάρισας και για τους υπόλοιπους Νομούς στις κατά 
τόπους αρμόδιες Υπηρεσίες του ΟΑΕΔ (ΚΠΑ ή Γ ραφείο 
Εργασίας ή Τ.Υ ή Υ.Ν) τα εξής δικαιολογητικά : 

α) Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού υ¬ 
πευθύνου, καθώς και επικυρωμένο αντίγραφο της αστυ¬ 
νομικής τους ταυτότητας. 

Γ ια το υποπρόγραμμα Α: 

- Αποδεικτικό απεξάρτησης του ατόμου, από τοξικές ή 
άλλες ουσίες, από δημόσιο ή ιδιωτικό φορέα. 

Γιατο υποπρόγραμμα Β: 

- Αποφυλακιστήριο με ημερομηνία αποφυλάκισης του 
ατόμου, το ανώτερο πέντε (5) χρόνια από την ημερομηνία 
υποβολής της αίτησης. 

- Βεβαίωση / εισήγη της Κοινωνικής Υπηρεσίας ή του 
Δ/ντου της φυλακής, ότι το άτομα προτείνεται να μπει στο 
πρόγραμμα. 

Επισημάινεται ότι σε περίπτωση που ο λόγος φυλάκισης 
του ΝΕΕ σχετίζεται με παράβαση του Νόμου περί ναρκω¬ 
τικών (ως χρήστης), τότε θα απορρίπτεται η υπαγωγή του 
στο πρόγραμμα Αποφυλακισμένων και θα εξετάζεται η πε¬ 
ρίπτωση υπαγωγής του στο πρόγραμμα Απεξαρτημένων, 
εφ’ όσον προσκομίσει βεβαίωση απεξάρτησης. 

β) Κάρτα ανεργίας ή υπεύθυνη δήλωση στην οποία να 
φαίνεται ότι ήταν άνεργος πριν την έναρξη της δραστη¬ 
ριότητας της επιχείρησης. 

γ) Βεβαίωση της αρμόδιας Οικονομικής Εφορίας για έ¬ 
ναρξη επιτηδεύματος. 

δ) Εκκαθαριστικό σημείωμα ή βεβαίωση της αρμόδιας 
Δ.Ο.Υ. γιατο εισόδημα του προηγούμενου οικονομικού έ¬ 
τους χρήσεως από την έναρξη επιτηδεύματος ή υπεύθυ¬ 
νη δήλωση ότι δεν είχε υποχρέωση υποβολής φορολογι¬ 
κής δήλωσης, θεωρημένη από την αρμόδια Δ.Ο.Υ. 

ε) Υπεύθυνη Δήλωση του άρθρου 8 του Ν. 1599/86 ότι ο 
ενδιαφερόμενος αποδέχεται τους όρους του προγράμ¬ 
ματος. 

στ) Εφ'όσον οι άνεργοι είναι 18-25 ετών και άρρενες θα 
προσκομίζουν πιστοποιητικό στρατολογίας τύπου Α' ή 
θεωρημένη φωτοτυπία της ανάλογης σελίδας του στρα¬ 
τιωτικού τους βιβλιαρίου. 

ζ) Ειδικό έντυπο - ερωτηματολόγιο της Υπηρεσίας Ειδι¬ 
κών Κοινωνικών Ομάδων. 

η) Καταστατικό σύστσης της εταιρείας για τα μέλη των 
Ο.Ε., Ε.Ε., ΕΠΕ Συνεταιρισμών και Αστικών Εταιρειών. 

8. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ 

Την απόφαση υπαγωγής στο πρόγραμμα εκδίδουν οι 
κατά τόπους Προϊστάμενοι των Γραφείων Εργασίας Ειδι¬ 
κών Κοινωνικών Ομάδων ή ΚΠΑ ή Γ ραφείων Εργασίας ή 
Τ.Υ ή Υ.Ν, όπως έχει και παραπάνω αναφερθεί, το αργό¬ 
τερο ένα μήνα από την ημερομηνία κατάθεσης της αίτη¬ 
σης, αφού εξετάσουντα προσκομισθέντα δικαιολογητικά 
και συνεκτιμήσουντην έκθεση ελέγχου που θα συντάξει ο 
αρμόδιος υπάλληλος, μετά από επιτόπια επίσκεψη στην 
έδρα της επιχείρησης. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

α) Για την είσπραξη της προκαταβολής των οκτακό¬ 
σιων χιλιάδων (800.000) δρχ. ο ΝΕΕ θα υποβάλλει εντός 
τριάντα εργασίμων ημερών από τη κοινοποίηση της ε¬ 
γκριτικής απόφασης αίτηση και βεβαίωση φορολογικής 
ενημερότητας στην αρμόδια υπηρεσία του ΟΑΕΔ, η ο¬ 
ποία υποχρεούται στην έκδοση της σχετικής απόφασης 
πληρωμής εντός τριάντα εργασίμων ημερών. 

β) Γ ία την είσπραξη των επιμέρους δόσεων ο ΝΕΕ θα υ¬ 
ποβάλλει αίτηση και ανάλογα με την περίπτωση : 

Δελτίο Παροχής Υπηρεσιών θεωρημένο από την Εφο¬ 
ρία ή Τιμολόγια Πώλησης ή Αγοράς ή οποιοδήποτε άλλο 
επίσημο στοιχείο (όπως επικυρωμένο φωτοαντίγραφο 
του Βιβλίου Εσόδων - Εξόδων) που αποδεικνύει την ομα¬ 
λή λειτουργία της επιχείρησης. 

Ειδικά για την είσπραξη της πρώτης δόσης, ο ΝΕΕ υπο- 
χρεούται να προσκομίσει παραστατικά στοιχεία λειτουρ¬ 
γικών και οργανωτικών εξόδων της επιχείρησης (εξοπλι¬ 
σμός, αγορές πρώτων υλών, ενοίκια, ΔΕΗ, ΟΤΕ, κλπ), α¬ 
ντίστοιχα περίπου του ποσού των οκτακόσιων χιλιάδων 
(800.000) δρχ της προκαταβολής. 

Μετά την υποβολή από τον ΝΕΕ της αίτησης και των 
σχετικών δικαιολογητικών για την είσπραξη της κάθετρι- 
μηνιαίας δόσης η αρμόδια υπηρεσία του ΟΑΕΔ θα εκδίδει 
τη σχετική απόφαση πληρωμής εντός τριάντα (30) εργα¬ 
σίμων η μερών. 

γ) Παραγραφή αξίωσης : Ο ΝΕΕ υποχρεούται εντός 
τεσσάρων (4) μηνών από την κοινοποίηση της απόφασης 
πληρωμής της τριμηνιαίας δόσης να εισπράξειτο αναλο¬ 
γούν ποσόν. Σε περίπτωση που ο ενδιαφερόμενος δεν 
προσέλθει εντός της παραπάνω προθεσμίας, η αξίωση εί¬ 
σπραξης παραγράφεται. 

δ) Για οποιαδήποτε αλλαγή στη μορφή, λειτουργία, ε¬ 
πωνυμία, είδος, δ/νση κλπ της επιχείρησης, ο Ελεύθερος 
Επαγγελματίας ή ο εκπρόσωπος της επιχείρησης υπο- 
χρεούται να ενημερώνει εγκαίρως και εγγράφως την αρ¬ 
μόδια υπηρεσία του ΟΑΕΔ, προκειμένου να εξεταστεί αν 
συνεχίζουν να συντρέχουν οι όροι και οι προϋποθέσεις 
του προγράμματος. 

10. ΔΙΑΚΟΠΗ ΕΠΙΧΟΡΗΓΗΣΗΣ 

Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους για την διαπίστωση της 
τήρηση ς των όρων και των προϋποθέσεων του προγράμ¬ 
ματος και να συντάσσει σχετικές εκθέσεις. 

Σε περίπτωση που διαπιστωθεί κάποια παράβαση εκ 
των ανωτέρω όρων ή γενικά των προϋποθέσεων της από¬ 
φασης αυτής, θα εφαρμόζονται οι διατάξεις των παρ. 7 
και 8 του άρθρου 29 του Ν. 1262/82, όπως συμπληρώθη¬ 
κε από τα άρθρα 6 και 7 του Ν. 1836/89 και η επιχορήγη¬ 
ση θα διακόπτεται. 

Ειδικότερα, ο κατά τόπον αρμόδιος Διευθυντής Υ.Ν. ή 
Προϊστάμενος Τ.Υ, Γ.Ε. και Γ ραφείου Ειδικών Κοινωνικών 
Ομάδων του Οργανισμού, στις περιπτώσεις αυτές απο- 
φαίνεται με αιτιολογημένη Απόφασή του για τη διακοπή 
της επιχορήγησης και την αναζήτηση του αναλογούντος 
ποσού επιχορήγησης, που έχει λάβει από τον ΟΑΕΔ και 
που αντιστοιχεί στο υπόλοιπο χρονικό διάστημα του συ¬ 
νολικού χρόνου απασχόλησης. 

Εφ'όσον ο επαγγελματίας δεν επιστρέφει εμπρόθεσμα 
το αναλογούν ποσό που του αναζητείται, συντάσσεται με¬ 
τά από απόφαση του Δ.Σ. του Οργανισμού, Πράξη Βεβαί¬ 


ωσης Οφειλής και αποστέλλεται στην αρμόδια ΔΟΥ για 
βεβαίωση και είσπραξή του. 

Σε περίπτωση σοβαρής ασθένειας, φυλάκισης ή θανά¬ 
του, η διακοπή της επιχορήγησης θα ισχύει χωρίς άλλες 
επιπτώσεις για τον επαγγελματία, από την ημερομηνία 
που εμφανίστηκε το πρόβλημα. 

11. ΑΝΑΚΛΗΣΗ ΕΓΚΡΙΤΙΚΗΣ ΑΠΟΦΑΣΗΣ 

Η απόφαση υπαγωγής του ΝΕΕ στο πρόγραμμα επιχο¬ 
ρήγησης, θα ανακαλείται μετά από απόφαση του Δ/ντή 
της Υ.Ν. ή Προϊσταμένου της Τ.Υ ή Γ.Ε. ή ΚΠΑή Γ ραφείου 
Ειδικών Κοινωνικών Ομάδων του Οργανισμού, εφ'όσον 
διαπιστωθείπριντην καταβολή της προκαταβολής ότι δεν 
τηρείται κάποιος από τους όρους ή τις προϋποθέσεις του 
προγράμματος. 

12. ΕΝΣΤΑΣΕΙΣ-ΕΠΙΛΥΣΗ ΔΙΑΦΟΡΩΝ 

Για κάθε διαφορά που τυχόν θα προκύπτει κατά την ε¬ 
φαρμογή του προγράμματος μεταξύ του ΝΕΕ και ΟΑΕΔ, 
θα εκδίδεται απορριπτική απόφαση από το Γ ραφείο Ερ¬ 
γασίας ΕΚΟ, ΚΠΑ, Γρ. Εργασίας, ΥΝ, ΤΥ, η οποία θα δια¬ 
βιβάζεται προς επίλυση από την Αρμόδια Περ/κη Δ/νση. 

Σε περίπτωση που εκ νέου απορριφθεί το αίτημα του 
ΝΕΕ από τον Περ/κό Δ/ντή, τότε ο ενδιαφερόμενος δύνα- 
ται εντός τριάντα (30) ημερών από την κοινοποίησή της 
να ασκήσει ένσταση και η διαφορά θα επιλύεται από το 
Δ.Σ. του ΟΑΕΔ, μετά από εισήγηση της Υπηρεσίας Ειδι¬ 
κών Κοινωνικών Ομάδων. 

13. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Νατηρούντα αποδεικτικά στοιχεία και έγγραφα που α- 
ναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Γ ια την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν α¬ 
ποκλίσεις, θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κλπ 

14. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των ε¬ 
πιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Γ ραφείων ΕΚΟ, ΚΠΑ, Υ.Ν, Τ.Υ, ή Γ.Ε. του ΟΑΕΔ με¬ 
τά από εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

αγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή, 
β) Σκοπός του ελέγχου είναι η εξακρίβωση της ορθής ή 

μη υλοποίησης του προγράμματος ΝΕΕ Απεξαρτημένων 
Αποφυλακισμένων Ατόμων. 

γ) Κατά τον έλεγχο, για τη διαπίστωση της υλοποίησης 
του προγράμματος, θα συντάσσεται σχετική έκθεση. 

15. ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

Η απόφαση αυτή έχει ως ημερομηνία έναρξης την ημε¬ 
ρομηνία δημοσίευσής της στο ΦΕΚ και λήγει στις 30 - 6 - 
1999, εκτός εάν ο αριθμός των προβλεπόμενων θέσεων 
πληρωθεί νωρίτερα ή προκηρυχθεί στο μεταξύ το αντί¬ 
στοιχο πρόγραμμα του 1999. 

16. ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προϋπολο¬ 
γίζεται ότι θα προκληθεί σε βάρος του προϋπολογισμού 
του ΟΑΕΔ, εκατόν σαράντα τεσσάρων εκατομμυρίων 
δρχ. (144.000.000) η οποία αναλύεται ως εξής : 

αΐ) Για το οικονομικό έτος 1998, δέκα επτά εκατομμύ¬ 
ρια δρχ. (17.000.000) για τον κωδικό 639β6 και δώδεκαε- 
κατομμύρια δρχ. (12.000.000) για τον κωδικό 639β2. 

α2) Για το οικονομικό έτος 1999 τριάντα οκτώ εκατομ¬ 
μύρια οχτακόσιες χιλιάδες δρχ. (38.800.000) για τον κω¬ 
δικό 639β6 και είκοσι επτά εκατομμύρια οκτακόσιες χι¬ 
λιάδες δρχ. (27.800.000) για τον κωδικό 639β2.. 

α3) Γ ια το οικονομικό έτος 2000 είκοσι τέσσερα εκα¬ 
τομμύρια εξακόσιες χιλιάδες δρχ. (24.600.000) για τον 
κωδικό 639β6 και δεκαεπεά εκατομμύρια εξακόσιες χι¬ 
λιάδες δρχ. (17.600.000) για τον κωδικό 639β2. 

α4) Γ ια το οικονομικό έτος 2001 τρία εκατομμύρια εξα¬ 
κόσιες χιλιάδες δρχ. (3.600.000) για τον κωδικό 639β6 και 
δύο εκατομμύρια εξακόσιες χιλιάδες δρχ. (2.600.000) για 
τον κωδικό 639β2. 

β) Γιατην ανωτέρω δαπά νη έχει εγγράφει πίστωση στον 
προϋπολογισμό του ΟΑΕΔ έτους 1998, ύψους εκατόν ο¬ 
γδόντα επτά εκατομμυρίων εξακοσίων είκοσι χιλιάδων 
(187.620.000) δρχ μετά στοιχεία κωδικού 639Β6 και ε¬ 
κατόν δέκα τέσσερα εκατομμύρια δρχ. (114.000.000) με 
τα στοιχεία 639Β2. 

Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκ τούτου δεν εμπίπτει στις διατάξεις της 
παρ. 3 του άρθρου 22του Ν. 2362/95 (Περί Δημοσίου Λο¬ 
γιστικού) . Γιατον λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθμ.50442 (2) 

Καθορισμός όρων για την έκδοση παραχωρητηρίων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/54 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου Ο.Ε.Κ ». 

3. Τις διατάξειςτων άρθρων 9,10 και 11 του Α.Ν. 163/67 
«Περί συστάσεως παρά του Ο.Ε.Κ. Κεφαλαίου στεγαστι- 
κής προστασίας εργαζομένων εν Δ. Γερμανία και τροπο- 


ποιήσεως διατάξεωντινών της νομοθεσίας περί Ο.Ε.Κ.». 

4. Τη διάταξη της παρ. 1 του άρθρου 33 του Ν. 2224/94 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των αργαζομένων και οργά¬ 
νωσης Υπουργείου Εργασίας και των εποπτευομένων α¬ 
πό αυτό νομικών προσώπων και άλλες διατάξεις». 

5. Την αριθ. 50813/15.11.1994 απόφασή μας «Περί κα¬ 
θορισμού όρων για την έκδοση παραχωρητηρίων». 

6. Την αριθ. 50569/30.8.1996 απόφασή μας «Περί τρο¬ 
ποποίησης της αριθ. 50813/1994 απόφασής μας. 

7. Το αριθ. 26952/3729/29.6.1998 έγγραφο του Ο.Ε.Κ., 
με το οποίο μας υπέβαλε απόσπασμα πρακτικού της 
47/25.6.1998 συνεδριάσεως του Διοικητικού του Συμβου¬ 
λίου. 

8. Τις διατάξεις του άρθρου 27του Ν. 2081/1992 καιτου 
29Α του Ν. 1558/85 και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του προϋπολογισμού του Ο.Ε.Κ., αποφασίζουμε: 

Τροποποιούμε τις αριθ. 50813/15.11.1994 και 50569/ 
30.8.1996 αποφάσεις μας και καθορίζουμε τους όρους 
εκδόσεως από τον Ο.Ε.Κ., παραχωρητηρίων σε δικαιού¬ 
χους κατοικιών και διαμερισμάτων, ως ακολούθως: 

1. Το προβλεπόμενο από το άρθρο 9 του Α. Ν. 163/1967 
και την παράγραφο Ια του άρθρου 33 του Ν. 2224/1994 
παραχωρητήριο, εκδίδεται στο όνομα του δικαιούχου κα¬ 
τά τις διατάξεις του Ν.Δ/τος 2963/1954. 

Σε περίπτωση θανάτου του δικαιούχου προ της εκδό¬ 
σεως του παραχωρητηρίου, αυτό εκδίδεται και ισχύει υ¬ 
πέρ των κληρονόμων του κατά το αστικό δίκαιο, κατά το 
λόγο της κληρονομικής τους μερίδας, που αποδεικνύεται 
με έκδοση κληρονομητηρίου που προσκομίζει στον 
Ο.Ε.Κ. καθένας από αυτούς που έχει έννομο συμφέρον. 

Σε κάθε περίπτωση, πρόσωπα που έχουν περιληφθεί α¬ 
πό το δικαιούχο στο απογραφικό του δελτίο ως προστα- 
τευόμενα μέλη, και μετά τον έλεγχο των δικαιολογητικών 
από τις Υπηρεσίες του Ο.Ε.Κ. κρίθηκαν πράγματι ως προ- 
στατευόμενα, έχουν δικαίωμα οικήσεως στην παραχω- 
ρούμενη κατοικία με τις ακόλουθες διακρίσεις: 

α) Η σύζυγος εφόρου ζωής, πληντηςπεριπτώσεωςπου 
λυθεί ο γάμος με υπαιτιότητά της. 

β) Τα παιδιά και τα λοιπά μέλη μέχρι το χρόνο που προ¬ 
στατεύονται με βάση τις διατάξεις του Κανονισμού «περί 
προϋποθέσεων παροχής κατοικίας και δανείων υπό του 
Ο.Ε.Κ» 

γ) Οι έχοντες αναπηρία 67% και άνω, καθώς και οι γο¬ 
νείς εφόρου ζωής, εφόσον είναι προστατευόμενα μέλη, 
σύμφωνα με τις ισχύουσες κάθε φορά διατάξεις του Κα¬ 
νονισμού «περί προϋποθέσεων παροχής κατοικίας και 
δανείων υπό του Ο.Ε.Κ.». 

Το ως άνω δικαίωμα έχουν και τυχόν επιγενόμενα τέκνα 
και σύζυγος. Το δικαίωμα αυτό χάνεται σε περίπτωση γά¬ 
μου των προσώπων αυτών ή σε περίπτωση που αυτοί α¬ 
ποκτήσουν ιδιόκτητο στέγη. 

Οι παραπάνω όροι καταχωρούνται και στο παραχωρη¬ 
τήριο. 

2. Για μία δεκαετία από την έκδοση του παραχωρητηρί¬ 
ου, απαγορεύεται και είναι απολύτως άκυρη έναντι πά¬ 
ντων και κανένα αποτέλεσμα δεν επιφέρει για τον απο- 
κτώντα η διάθεση της κατοικίας εν ζωή, από το δικαιούχο, 
όπως και κάθε επιβάρυνσή της με οποιοδήποτε εμπράγ¬ 
ματα βάρος. 

Μετά τη παρέλευση της δεκαετίας η μεταβίβαση ετελί 

υπό τον όρο της ολοσχερούς εξόφλησης του τιμήματος 
και την επιφύλαξη της παραγράφου 1 της παρούσας α¬ 
πόφασης. 

Κατ’ εξαίρεση επαρέπεται η μεταβίβαση προτης παρόδου 
δεκαετίας, προς τους εξ αίματος συγγενείς πρώτου βαθμού 
ή λόγω γονικής παροχής προς τα παιδιά του δικαιούχου, υ¬ 
πό την προϋπόθεση της εξόφλησης των ληξιπρόθεσμων ο¬ 
φειλών, επιφυλασσόμενου του δικαιώματος οικήσεως των 
προστατευομένων μελών που δηλώθηκαν στο απογραφικό 
δελτίο και κρίθηκαν ως προστατευόμενα μέλη μετά τον έ¬ 
λεγχο από τις Υπηρεσίες του Ο.Ε. Κ., όπως το δικαίωμα αυτό 
θεμελιώνεται στην παράγραφο 1 τηςπαρούσης. 

3. Η χρεούμενη αξία της παραχωρούμενης κατοικίας 
καθορίζεται ανά τ. μ. σαν άθροισμα των κατωτέρω τιμών: 

α) Του μέσου όρου του κόστους κατασκευής των κτι¬ 
ρίων κατοικιών των έργων του Ο.Ε.Κ. σε όλη την Επικρά¬ 
τεια που είχαν αποπερατωθεί το προηγούμενο ημερολο¬ 
γιακό έτος από εκείνο της οριστικής παραχώρησης, όπως 
προκύπτει από τον τελευταίο λογαριασμό που συντάχθη¬ 
κε για κάθε έργο μέχρι της 31 Δεκεμβρίου του έτους αυ¬ 
τού. Γ ιατον υπολογισμό του μέσου όρου αυτού καθώς και 
του συνολικού τιμήματος για κάθε παραχωρούμενη κα¬ 
τοικία, στην προσμετρούμενη επιφάνειατων κατοικιών θα 
προστίθεται και το 20% της επιφάνειας των παραχωρού- 
μενων υπογείων αποθηκευτικών χώρων. 

β) Της αξίας του οικοπέδου ανοιγμένης ανάτ.μ. κατοι¬ 
κίας που προσδιορίζεται κατά το χρόνο δημοπράτησης 
του αντίστοιχου έργου, για μεν τις περιοχές που ισχύει ο 
αντικειμενικός προσδιορισμός του Υπουργείου Οικονομι¬ 
κών βάσει των τιμκών των αντίστοιχων πινάκων, για δε τις 
υπόλοιπες περιοχές από εκτίμηση της αρμόδιας Δ.Ο.Υ. 

γ) Του κόστους κατασκευής των έργων υποδομής, ήτοι 
εξωτερικών δικτύων ύδρευσης, αποχέτευσης, ηλεκτρο- 
δότησης κ\π. καθώς και διαμόρφωσης του περιβάλλο¬ 
ντος χώρου που περιλαμβάνονται εντός του οικοπέδου 
του οικισμού, το οποίο προσδιορίζεται σαν ποσοστό 10% 
του κόστους κατασκευής των κτιρίων κατοικιών της περί¬ 
πτωσης (α) 

Το τίμημα ανά τ.μ. κατοικίας που προκύπτει από το πιο 
πάνω άθροισμα εγκρίνεται ξεχωριστά για κάθε οικισμό α¬ 
πό το Δ.Σ. του Ο.Ε.Κ., το οποίο έχει τη δυνατότητα για συ¬ 
γκεκριμένους οικισμούς και με αιτιολογημένη απόφασή 
του ναμειώσειςτοτμήματης περίπτωσης (γ) κατά ένα πο¬ 
σοστό ή και εξ ολοκλήρου. 

4. Στους οικισμούς του Ο.Ε.Κ. που έχει γίνει παραχώρη¬ 
ση των κατοικιών, αλλά δεν έχουν δοθεί μέχρι σήμερα ο¬ 
ριστικά παραχωρητήρια, ο προσδιορισμός του τιμήματος 
για τη ν έκδοση των παραχωρητή ρίων θα γίνει με απόφαση 
του Υπουργού Εργασίας και Κοινωνικών Ασφαλίσεων ύ¬ 
στερα από πρόταση του Δ.Σ. του Ο.Ε.Κ. και μετά από σχε¬ 
τική εισήγηση της Διεύθυνσης Κατασκευών του Ο.Ε.Κ. 

5. Για τα διαμερίσματα που έχει ήδη αγοράσει ο Ο.Ε.Κ. 
μέχρι την έκδοση της παρούσης καθώς και για εκείνα που 
θα αγοράσει, η τιμή με την οποία χρεώνεται ο δικαιούχος 
στον οποίο παραχωρείται η κατοικία είναι η οριζόμενη στο 
αγοραστικό συμβόλαιο. 

6. Η πληρωμή της αξίας των μεταβιβαζομένων κατοι¬ 
κιών γίνεται σε ίσες μηνιαίες έντοκες δόσεις οι οποίες δεν 
δύναται να είναι λογότερες των 240 ή περισσότερες των 
360, με ετήσιο επιτόκιο υπέρ του Ο.Ε.Κ. το οποίο καθορί¬ 
ζεται ως εξής: 

α) 4% για τους έγγαμους δικαιούχους 

β) 3% για δικαιούχους που προστατεύουν 1 και 2 παιδιά 


γ) 1 % για δικαιούχους που προστατεύουν 3 και 4 παιδιά 

Γ ια τους δικαιούχους που προστατεύουν 5 παιδιά και ά¬ 
νω η πληρωμή γίνεται σε άτοκες μηνιαίες δόσεις όπως πα¬ 
ραπάνω ορίζεται. 

Η καταβολή των δόσεων αρχίζει ένα εξάμηνο μετά την 
έκδοση του οριστικού παραχωρητηρίου. Σε περίπτωση 
καθυστέρησης καταβολής οποιοσδήποτε δόσεως του ο- 
φειλομένου τιμήματος, οφείλεται ο νόμιμος τόκος υπερη¬ 
μερίας και ο Ο.Ε.Κ. έχει δικαίωμα αναγκαστικής εκτέλε¬ 
σης για την είσπραξή του κατά τις διατάξεις του Κώδικα 
Πολιτικής Δικονομίας, κατ’ εφαρμογή της παραγράφου 8 
του άρθρου 9του Α.Ν. 163/1967, χωρίς να αποκλείεται και 
η είσπραξή του κατά τις διατάξειςτου Κ.Ε.Δ.Ε., σύμφωνα 
με τη διάταξη του άρθρου 9του Ν.Δ/τος 2963/1954. 

7. Στο παραχωρούμενο ακίνητοκ ο Ο.Ε.Κ. έχει το δικαί¬ 
ωμα εγγραφής πρώτης υποθήκης για εξασφάλιση του ο- 
φειλόμενου τιμήματος, η οποία εγγράφεται στο ακίνητο 
σύμφωνα με τις ισχύουσες διατάξειςτου Α.Ν. 163/67. 

8. Εάν ο δικαιούχος κατοικίας ή διαμερίσματος από τον 
Ο.Ε.Κ., λάβει παραχωρητήριο, αλλά δεν κατοικήσει επί έ¬ 
να έτος στο ακίνητο αδικαιολόγητα και χωρίς προηγού¬ 
μενη έγκριση του Δ.Σ. του Ο.Ε.Κ., σύμφωνα με βεβαίωση 
που εκδίδει ο Δήμαρχος ή ο Πρόεδρος της Κοινότητας 
στην οποία ευρίσκεται το ακίνητο, χάνει το δικαίωμά τους, 
γίνεται ανάκληση του παραχωρητηρίου και για την κατοι¬ 
κία αυτή καλείται ο νόμιμος επιλαχών αυτού. 

Επίσης ο Οργανισμός διατηρεί το δικαίωμα ανακλήσε- 
ως του παραχωρητηρίου εάν διαπιστωθεί ότι ο δικαιού¬ 
χος έχει αποκρύψει περιουσιακά στοιχεία, που έχει ο ί¬ 
διος στην κυριότητά του ή τα προστατευόμενα μέλη της 
οικογένειας του και που καλύπτουν τις στεγαστικές τους 
ανάγκες ή και εάν υπάρξουν δικαστικές αποφάσεις για ο- 
ποιοδήποτε λόγο, οι οποίες να ακυρώνουν αποφάσεις 
του Δ.Σ. του Ο.Ε.Κ. περί χορηγήσεως της κατοικίας στο 
συγκεκριμένο δικαιούχο. 

Οι ανωτέρω όροι καταχωρούνται αυτούσιοι στο εκδιδό- 
μενο παραχωρητήριο. 

9. Για τους δικαιούχους του Ο.Ε.Κ. που έχουν λάβει 
προσωρινά παραχωρητήρια, θα γίνει η αντικατάστασή 
τους με οριστικά, στα οποία θα περιέχονται μεταξύ των 
άλλων και όλοι οι όροι της παρούσης, πλην των όρων της 
χρέωσης του τιμήματος όπου θα ισχύουν οι διατάξεις της 
παραγράφου 4. 

10. Οι ανωτέρω όροι ισχύουν για τα παραχωρητήρια 
που θα εκδοθούν μετά τη δημοσίευση της παρούσης στην 
Εφημερίδα της Κυβερνήσεως. 

11. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Αυγούστου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθμ.50410 (3) 

Τροποποίηση και αντικατάσταση διατάξεων του Κανονι¬ 
σμού «Περί πρϋποθέσεων παροχής κατοικίας και δα¬ 
νείων υπό του Ο.Ε.Κ ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

ΞΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τις διατάξεις των άρθρων 2, 4 και 6 του Ν.Δ/τος 
2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας». 

2. Τις διατάξεις του Κανονισμού «περί προϋποθέσεων 
παροχής κατοικίας και δανείων υπάτου Ο.Ε.Κ.». 

3. Το αριθ. 26494/3259 από 15 Ιουνίου 1998 έγγραφο 
του Ο.Ε.Κ. με το οποίο μας υπέβαλε αποσπάσματα πρα¬ 
κτικών των αριθ. 38/21.5.1998 και 41/1.6.1998 συνεδριά¬ 
σεων του Διοικητικού τους Συμβουλίου. 

4. Τις διατάξεις του άρθρου 27 του Ν. 2081 /1992 και 29Α 
το υ Ν. 1558/1985 και το γεγονός ότι από τις διατάξεις της 
απόφασης αυτής δεν προκαλείται δαπάνη εις βάρος του 
προϋπολογισμού του ΟΕ:Κ, αποφασίζουμε: 

Κυρώνουμε την απόφαση του Διοικητικού Συμβουλίου 
του Οργανισμού Εργαγικής Κατοικίας (ΟΕΚ) που πήρε 
στις συνεδριάσεις του αριθ. 38/21.5.1998 και 41/1.6.1998 
και εγκρίνουμε, στον Κανονισμό «περί προϋποθέσεων πα¬ 
ροχής κατοικίας και δανείων υπό του Ο.Ε.Κ.: 

Α) Να τροποποιηθούν τα άρθρα 1 και 2 αυτού όπως πα¬ 
ρακάτω: 

Άρθρο 1 

Αντικείμενο στεγαστικής συνδρομής 

1. Η στεγαστική συνδρομή που παρέχεται από τον 
Ο.Ε.Κ. προς τα πρόσωπα που ορίζονται από τις διατάξεις 
του Ν.Δ. 2963/1954, όπως τροποποιήθηκαν μεταγενέστε¬ 
ρα και όπως περιγράφονται και παρακάτω στο άρθρο 2 
συνίσταται: 

α) Στην παροχή κατοικίας ή διαμερίσματος μέσο του κα¬ 
τασκευαστικού προγράμματος του Οργανισμού. 

β) Στη χορήγηση δανείων για αγορά κατοικίας ή για α¬ 
νέγερση κατοικίας σε ιδιόκτητο οικόπεδο. 

γ) Στη χορήγηση δανείων για επισκευή, επέκταση, ανα¬ 
μόρφωση, αποπεράτωση υπάρχουσας κατοικίας. 

2. Για το σκοπό αυτό το Δ.Σ. του Οργανισμού στα πλαί¬ 
σια του προγράμματος οικονομικής ανάπτυξης και μέσα 
στα όρια, απ’τη μια μεριά του ετήσιου προγράμματος Κυ¬ 
βερνητικής δράσης και από την άλλη του Προϋπολογι¬ 
σμού του Οργανισμού, καταρτίζει τα ειδικότερα κατά 
δραστηριότητες προγράμματα στεγαστικής συνδρομής 
στις περιοχές της Χώρας, λαμβάνοντας υπόψη και τις υ- 
πάρχουσες για τις περιοχές αυτές στεγαστικές ανάγκες 
και δημογραφικά δεδομένα. 

Άρθρο 2 

1. Δικαιούχοι στεγαστικής συνδρομής είναι τα πρόσω¬ 
πα που καθορίζονται από το Ν.Δ. 2963/1954 δηλαδή: 

α) Όλοι οι εργατοϋπάλληλοι που συνδέονται με τους 
εργοδότες τους με σχέση εξαρτημένης εργασίας ιδιωτι¬ 
κού δικαίου, είναι ασφαλισμένοι σε οποιοδήποτε Οργανι¬ 
σμό κύρας ασφάλισης μισθωτών και καταβάλλουν εισφο¬ 
ρές υπέρ Ο.Ε.Κ. 
β) Οι υπάλληλοι των Ν.Π.Δ.Δ. 
γ) Οι συνταξιούχοι των παραπάνω Οργανισμών. 

2. Δεν δικαιούνται στεγαστική συνδρομή όσοι από τους 
παραπάνω εξαιρούνται από αυτή με ειδικές διατάξεις. 

3. Εργατοϋπάλληλοι που για οποιοδήποτε λόγο δεν κα¬ 
ταβάλλουν εισφορές υπέ Ο.Ε.Κ., αποκλείονται κάθε εί¬ 
δους στεγαστικής συνδρομής. 

4. Η κατά την περίπτωση της παραγράφ. 1 ιδιότητα του 
ασφαλισμένου εργατοϋπαλλήλου πρέπει να συντρέχει 
και κατά το χρόνο υποβολής της αίτησης για στεγαστική 
συνδρομή. 


5. Οιπαραπάνω δικαιούχοι για την παροχή στεγαστικής 
συνδρομής πρέπει να πληρούν τις ασφαλιστικές και λοι¬ 
πές προϋποθέσεις του παρόντος Κανονισμού. 

β) Στηνπαρ. ια της παραγράφου 1 του άρθρου 4 η φρά¬ 
ση αν είναι έγγαμοι με 1 και 2 πρου ι α ι ευόμενα παιδιά ν 
αντικατασταθεί με τη φράδη «αν είναι έγγαμοι ή προστα¬ 
τεύουν ένα ή δύο παιδιά». 

γ) Στηνπαρ. 6του άρθρου 4 η φράση «εφόσοντο σύνο¬ 
λό τους υπερβαίνει το 50% των απαιτουμένων ημερομι¬ 
σθίων και των δύο (2) συζύγων υπερβαίνει κατά 50% τα η¬ 
μερομίσθια της κατηγορίας στην οποία ανήκουν». 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 3 Αυγούστου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθμ.50403 (4) 

Τροποποίηση, συμπλήρωση και αντικατάσταση διατάξε- 
ωντου Κανονισμού «Περί αγοράς κατοικιών ή διαμερι¬ 
σμάτων υπό του Ο.Ε.Κ.». 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ/τος 2963/54 «Περί 
ιδρύσεως Αυτονόμου Οργανισμού Εργατικής Κατοικίας». 

2. Την αριθμ. 94 από 9 Ιουλίου 1982 Πράξη του Υπουρ¬ 
γικού Συμβουλίου που κυρώθηκε με το Ν. 1332/83 (ΦΕΚ 
30/Τ.Α74.3.83). 

3. Τις διατάξεις του Κανονισμού «περί αγοράς κατοι¬ 
κιών ή διαμερισμάτων υπάτου Ο.Ε.Κ.». 

4. Το αριθ. 26292/3198 από 11 Ιουνίου 1998 έγγραφο 
του Ο.Ε.Κ. με το οποίο μας υπέβαλε αποσπάσματα πρα¬ 
κτικών των συνεδριάσεων του Διοικητικού του Συμβουλί¬ 
ου αριθμ. 41/1.6.1998 και 42/4.6.1998, από τα οποία δια¬ 
πιστώνεται το νομότυπο των αποφάσεων για έκριση Κα¬ 
νονισμού ΟΕΚ. 

5. Τις διατάξεις του άρθρου 27 του Ν. 2081/1992 και 29Α 
του Ν. 1558/1985 και το γεγονός ότι από τις διατάξεις της 
απόφασης αυτής δεν προκαλείται δαπάνη εις βάρος του 
προϋπολογισμού του ΟΕΚ, αποφασίζουμε: 

Κυρώνουμε την απόφαση του Δ.Σ. του ΟΕΚ που πήρε 
στις συνεδριάσεις του αριθ. 41/1.6.1998 και 42/4.6.1998 
και εγκρίνουμε στον Κανονισμό «περί αγοράς κατοικιών ή 
διαμερισμάτων υπό του Ο.Ε.Κ.: 
α) Να τροποποιηθεί το άρθρο 3 αυτού όπως παρακάτω: 

Άρθρο 3 

Κατηγορίες Προγραμμάτων 

1. Τα προγράμματα αγορών διακρίνονται ως προς τον 
τρόπο εξευρέσεως των κατοικιών ή διαμερισμάτων σε 
τρεις κατηγορίες: 

α) Στα ομαδικά. Ως ομαδικά νοούνται εκείνα τα οποία α¬ 
φορούν τη στέγαση πλειόνων δικαιούχων και εφόσον κρί- 
νεται ασύμφορη, ή αδύνατη η ανάπτυξη κατασκευαστι¬ 
κού προγράμματος σε μια ή περισσότερες περιοχές της 
χώρας. 

β) Στα προγράμματα που αφορούν τη στέγαση μεμο¬ 
νωμένων περιπτώσεων δικαιούχων, και τέλος, 

γ) Στα προγράμματα αγοράς διαμερισμάτων ή κατοι¬ 
κιών δια της παραχωρήσεως «στεγαστικού δικαιώματος». 

Στα προγράμματα των περιπτώσεων α) και β) την επιμέ¬ 
λεια εξαυρέσεως των διαμερισμάτων έχει ο ΟΕΚ, ενώ στα 
προγράμματα της περιπτώσεως γ) την επιμέλεια έχουν οι 
δικαιούχοι. 

2.0 μέγιστος αριθμός των διαμερισμάτων που μπορούν 
να αγορασθούν μέσω των ΠΑ.ΚΑ.ΔΙ. στην ίδια πολυκατοι¬ 
κία, δεν μπορεί να είναι μεγαλύτερος από αυτόν που αντι¬ 
στοιχεί σε ποσοστό 50% του συνολικού εμβαδού της κα¬ 
τασκευής. 

Δύναται όμως το Δ.Σ. με απόφασή του να επιτρέπει την 
υπέρβαση του ποσοστού αυτού μετά ένα (1) έτος από την 
πλήρη αποπεράτωση της πολυκατοικίας και των κοινο¬ 
χρήστων και όχι παραπάνω από ποσοστό 10%. 

Τούτο θα ισχύειτόσογια κάθε πολυκατοικία ξεχωριστά, 
σε περίπτωση συγκροτήματος κατοικιών, όσο και ως 
προς το σύνολο των κατοικιών του συγκροτήματος. 

3. Επίσης ο μέγιστος αριθμός διαμερισμάτων που μπο¬ 
ρούν να αγορασθούν σε κάθε ετήσιο πρόγραμμα από τον 
ίδιο κατασκευαστή ή από Κοινοπραξία κατασκευαστών, 
δεν μπορεί να είναι μεγαλύτερος από το 50% του συνόλου 
των διαμερισμάτων του προγράμματος. 

4. Οι παραπάνω περιορισμοί των ποσοστών δεν ισχύουν 
για προσφορές των ΟΤΑ, Ν.Π Δ.Δ. και Ν.Π.Ι.Δ. Ακόμη δεν 
ισχύουν για αγορά κτιρίων μέχρι 10 διαμερισμάτων ανε¬ 
ξαρτήτως ορόφων και συνολικού ωφελίμου εμβαδού μέ¬ 
χρι 1000 μ2 περαιωμένων ή μη, με την προϋπόθεση ότι η 
οικοδομή έχειτουλάχιστον, περαιωμένο φέροντα οργανι¬ 
σμό. 

β) Να αντικατασταθεί το άρθρο 5 όπως παρακάτω: 

Άρθρο 5 

Αρμοδιότητες του Δ.Σ. του ΟΕΚ στην εκτέλεση των 
προγραμμάτων αγοράς κατοικιών και διαμερισμάτων. 

Στην αποκλειστική αρμοδιότητα του Δ.Σ. του ΟΕΚ ανή¬ 
κει: 

α) Η έγκριση των προγραμμάτων αγοράς διαμερισμά¬ 
των και κατοικιών που εκπονεί η Δ/νση Στεγαστικής Συν¬ 
δρομής του ΟΕΚ, β) ο καθορισμός του αριθμού των προς 
αγορά διαμερισμάτων καπά πρόγραμμα, γ) η κατανομή 
του αριθμού αυτών κατά νομαρχιακό διαμέρισμα ή δημο¬ 
τική περιοχή, δ) ο προϋπολογισμός του συγκεκριμένου 
προγράμματος κατά περίπτωση και ο τρόπος διαθέσεως 
του συνολικού ποσού αγοράς, ε) η ανωτάτη τιμή αγοράς 
των ακτοικιών κατά θέση, στ) η έγκριση του κειμένου της 
προσκλήσεως, που συντάσσει η Δ/νση Στεγαστικής Συν¬ 
δρομής, προς τους ενδιαφερομένους πωλητές, όπως ε¬ 
πίσης ο καθορισμός της επιφάνειας των διαμερισμάτων ή 
κατοικιών, της συνθέσεώς τους σε σχέση προς το εμβα¬ 
δόν τους, των τεχνικών προδιαγραφών, των απαραίτητων 
δικαιολογητικών, των επιβαρύνσεων των πωλητών, του 
καθορισμού του ύψους των εγγυήσεων της προσφοράς 
και του ύψους της εγγυήσεως καλής κατασκευής και λει¬ 
τουργίας των διαμερισμάτων και κατοικιών, καθώς και 
του χρόνου εγγυήσεως, ζ) η αξιολόγηση της τεχνικής εκ- 
θέσεωςτων μηχανικών που διενήργησαντην αυτοψία για 
την καταλληλότητα του προσφερομένου διαμερίσματος, 
όπως προβλέπεται στο άρθρο 9 του παρόντος Κανονι¬ 
σμού και η αποδοχή ή απόρριψη του προσφορόμενου 
διαμερίσματος ή κατοικίας, η) η αποδοχή της τιμής προ¬ 
σφοράς ή πρόταση προς τον προσφέροντα νέας τιμής μι¬ 
κρότερης της τιμής προσφοράς και της εκτιμήσεως του 


Σώματος Ορκωτών Εκτιμητών, εφόσον τούτο κρίνεται 
σκόπιμο και συμφέρον για τον Οργανισμό, θ) η τελική έ¬ 
γκριση αγοράς των προσφερθέντων διαμερισμάτων ή κα¬ 
τοικιών, μετά την αποδοχή από τον προσφέροντα της τι¬ 
μής που προτάθηκε. 

γ) Να τροποποιηθούν οι παράγραφοι 1 και 2 του άρ¬ 
θρου 8 όπως παρακάτω: 

«1. Μετά την εκπνοή της προθεσμίας υποβολής των 
προσφορών και τη συγκέντρωσή τους στην αρμόδια Πε¬ 
ριφερειακή Υπηρεσία, αυτές υποβάλλονται στη Διεύθυν¬ 
ση Στεγαστικής Συνδρομής, η οποία εξετάζει το φάκελο 
καθενός και αποφασίζει, αν η προσφορά πληρεί τους ό¬ 
ρους της προσκλήσεως ή απορρίπτεται για τυπικούς λό¬ 
γους και ανακοινώνει στους ενδιαφερομένους τα αποτε¬ 
λέσματα. 

Κατά της αποφάσεως αυτής ο ενδιαφερόμενος προ- 
σφέρων δύναται, εάν επιθυμεί, να υποβάλει ένσταση 
προς τη Διεύθυνση Στεγαστικής Συνδρομής, εντός (5) η¬ 
μερών από της επισήμου ανακοινώσεώς της. 

2. Μετά την οριστικοποίηση των προσφορών που γίνο¬ 
νται καταρχήν αποδεκτές, η Διεύθυνση Στεγαστικής Συν¬ 
δρομής αποφασίζει κατά περίπτωση τη διενέργεια αυτο¬ 
ψίας στα προαναφερόμενα διαμερίσματα από διπλωμα¬ 
τούχους μηχανικούς του Οργανισμού, τους οποίους 
ορίζει ο αρμόδιος Διευθυντής, επικουρούμενοι ενδεχομέ¬ 
νως και από άλλο τεχνικό προσωπικό του ΟΕΚ, οι οποίοι 
θα ενεργήσουν σε τακτή προθεσμία και θα συντάξουν τις 
σχετικές τεχνικές εκθέσεις. Στις τεχνικές εκθέσεις περι- 
γράφεται το ακίνητο, η ποιότητα κατασκευής του, ο προ¬ 
σανατολισμός του, η περιοχή στην οποία ευρίσκεται και 
ό,τι άλλο τεχνικό ή περιβαλλοντολογικό χαρακτηριστικό 
κρίνεται πρόσφορο για την αξιολόγηση της προσφοράς. 
Ακόμη επισημαίνονται διαφορές από τις ελάχιστες απαι¬ 
τήσεις τεχνικών προδιαγραφών του ΟΕΚ. Στις περιπτώ¬ 
σεις που το προσφερόμενο ακίνητο είναι υπό κατασκευή, 
προσδιορίζεται το στάδιο της κατασκευής και εξετάζεται 
η δυνατότητα προσαρμογής της κατασκευής του στις α¬ 
παιτήσεις του ΟΕΚ, όπως και ο χρόνος αποπερατώσεως. 

Στην τεχνική έκθεση ακόμη αναφέρεταιτο αποτέλεσμα 
του ελέγχου του εμβαδού της προσφερόμενης κατοικίας 
ή διαμερίσματος». 

δ) Να αντικατασταθεί το άρθρο 9 όπως παρακάτω: 

Άρθρο 9 

Έλεγχος Προσφορών 

Οι ορισθέντες μηχανικοί υποβάλλουν την τεχνική τους 
έκθεση στη Διεύθυνση Στεγαστικής Συνδρομής η οποία 
στη συνέχεια ανοίγει την οικονομική προσφορά του εν¬ 
διαφερομένου και κρίνει με το σύνολο πλέον του φακέ¬ 
λου, για την καταρχήν καταλληλότητα καιπροσφορότητα 
ή μη των προσφερόμενων διαμερισμάτων. Συντάσσει 
σχετικό πρακτικό το οποίο περιλαμβάνει όλες τις ενέργει¬ 
ες και προτάσεις της και εισηγείται στο Δ.Σ. για προκα¬ 
ταρκτική έγκριση, διατυπώνοντας και τις δικές της παρα¬ 
τηρήσεις. 

Το Δ.Σ. με απόφασή του αποδέχεται καταρχήν ή απορρί¬ 
πτει την προσφορά και ακολούθως για εκείνες που έχει α¬ 
ποδεχθεί, με ενότερη απόφασή του σε άλλη συνεδρίαση, 
έχοντας και την εκτίμηση των Ορκωτών Εκτιμητών, αποδέ¬ 
χεται οριστικά την τιμή της προσφοράς, ή αποφασίζει νέα 
τιμή μικρότερη της τιμής προσφοράς και της τιμής των Ορ¬ 
κωτών Εκτιμητών, αφόσον κρίνει αυτό επωφελές για τον 

Οργανισμό., Η τελική απόφαση ταχυδρομείται επί αποδεί¬ 
ξει στον ενδιαφερόμενο, ο οποίος υποχρεούται εντός είκο¬ 
σι (20) ημερών, να γνωστοποιήσει εγγράφως προς τον Ο- 
ΕΚ, ανεπιφύλακτα την αποδοχή της, άλλως αποκλείεται. 
Πάντως ο ίδιος ο ενδιαφερόμενος μπορεί πάντοτε να πα- 
ραλάβει αυτοπροσώπως και επί αποδείξει την απόφαση. 

ε) Να συμπληρωθεί το β' εδάφιο της παρ. 4 του άρθρου 
14 και να διαμορφωθεί όπως παρακάτω: 

«Μετά την παρέλευση άπρακτης της τετράμηνης ανα¬ 
τρεπτικής προθεσμίας το κληρωθέν στεγαστικό δικαίωμα 
απόλλυται αυτοδικαίως ή παρατείνεται μετά από αίτηση 
του δικαιούχου και σχετική απόφαση του Δ.Σ. του ΟΕΚ». 

στ) Να προστεθεί β' εδάφιο στην παράγραφο 6 του άρ¬ 
θρου 14, όπως παρακάτω: 

«Οι δεσμεύσεις του άρθρου 3 του παρόντος δεν ισχύ¬ 
ουν για τους δικαιούχους του άρθρου 31 του Κανονισμού 
«περί προϋποθέσεων παροχής κατοικίας και δανείων υπό 
του ΟΕΚ». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Αυγούστου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθμ.Φ 11 50482 ( 5 ) 

Χορήγηση οικονομικής ενίσχυσης στην Ομοσπονδία Οι¬ 
κοδόμων και Ξύλου Ελλάδος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτο- 
νομικών Προσώπων και άλλες διατάξεις». 

2. Την με αριθμ. 21/20.5.98 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν. 2081/1992 και άρθρο 29 Α του Ν. 1558/ 
1985). Η δαπάνη αυτή δεν βαρύνει τον κρατικό προϋπο¬ 
λογισμό. 

4. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924Β/ 
8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ. 21/20.5.98 συνεδρίασή του σχετικά 


με την καταβολή οικονομικής ενίσχυσης ποσού δύο εκα¬ 
τομμυρίων (2.000.000) δρχ. στην Ομοσπονδία Οικοδό¬ 
μων και Ξύλου Ελλάδος. 

Η δαπάνη αυτή η οποία βαρύνειτον ΚΑΕ 2522Ατου προ¬ 
ϋπολογισμού του Ο.Ε.Ε. έτους 1998, δεν βαρύνειτον κρα¬ 
τικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 3 Αυγούστου 1998 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 

- ♦- 

Αριθμ.Φ 11 50481 (6) 

Χορήγηση οικονομικής ενίσχυσης στο εργατικό Κέντρο 
Μεσσήνης. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/94 «Ρύθμιση 
θεμάτων εργασίας συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης Υ¬ 
πουργείου Εργασίας και των εποπτευομένων από αυτο- 
νομικών Προσώπων και άλλες διατάξεις». 

2. Την με αριθμ. 20/13.5.98 απόφαση του Δ.Σ. του Ορ¬ 
γανισμού Εργατικής Εστίας. 

3. Την εγγραφή πίστωσης στον Κ.Α.Ε2522Ζ του προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο 27 Ν. 2081/1992 και άρθρο 29 Α του Ν. 1558/ 
1985). Η δαπάνη αυτή δεν βαρύνει τον κρατικό προϋπο¬ 
λογισμό. 

4. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 924Β/ 
8.10.96), αποφασίζουμε: 

Εγκρίνουμε την απόφαση του Δ.Σ. του Ο.Ε.Ε. που ελή- 
φθη κατά την αριθμ. 20/13.5.98 συνεδρίασή του σχετικά 
με την καταβολή οικονομικής ενίσχυσης ποσού ενός εκα¬ 
τομμυρίου (1.000.000) δρχ. στο Εργατικό Κέντρο Μεσσή- 
νης. 

Η δαπάνη αυτή η οποία βαρύνειτον ΚΑΕ 2522Ατου προ¬ 
ϋπολογισμού του Ο.Ε.Ε. έτους 1998, δεν βαρύνειτον κρα¬ 
τικό προϋπολογισμό. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 3 Αυγούστου 1998 

Ο ΥΦΥΠΟΥΡΓΟΣ 

X. ΠΡΩΤΟΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




